Fernando León de Aranoa

Fernando LEÓN de Aranoa (Madrido, 26a de majo de 1968) estas hispana kin-reĝisoro kaj scenaristo.

 Biografio 
Li ekkarieris kiel scenaristo por televidserioj kiel Turno de oficio, por programoj kiel Un, dos, tres... responda otra vez kaj por humoristoj kiel Martes y Trece.

Lia unua filmo estis Familia (1996), kies scenaron li ankaŭ verkis. Pro tiu filmo li ricevis Goya-premion al la plej bona nova reĝisorado, kaj aliajn premiojn. En 1998 li verkis kaj reĝisoris Barrio (kvartalo), portreto de la vivo de tri adoleskuloj en marĝena kvartalo; pro tiu li ricevis la Goya-premiojn al la plej bonaj reĝisorado kaj scenaro, inter pluraj aliaj premioj.

En 2002 li reĝisoris Los lunes al sol, protagonistigita de Javier Bardem, kiu plej sukcesis tiun jaron en la Goya-premioj (nome kvin) kaj ricevis la Oran Konkon al la plej bona filmo en la Donostia Kinfestivalo. En 2021 li reĝisoris El buen patrón, kiu denove plej sukcesis tiun jaron en la Goya-premioj (nome ses).

 Filmoj 
 2022 Sintiéndolo mucho (dokumenta filmo pri Joaquín Sabina).
 2021 El buen patrón
 2017 Loving Pablo
 2016 Política, manual de instrucciones (dokumenta filmo)
 2015 Un día perfecto
 2010 Amador
 2007 Invisibles (dokumenta filmo, ĉapitro Buenas noches Ouma)
 2005 Princesas
 2002 Los lunes al sol
 2001 Caminantes (dokumenta filmo)
 1998 Primarias (dokumenta filmo)
 1998 Barrio
 1996 Familia
 1994 Sirenas (kurto)



Kategorio:Hispanaj reĝisoroj